Document ID: 32005D0628

KOMISSION PÄÄTÖS,
tehty 26 päivänä elokuuta 2005,
Saksassa käytettävien sianruhojen luokitusmenetelmien hyväksymisestä tehdyn päätöksen 89/471/ETY muuttamisesta
(tiedoksiannettu numerolla K(2005) 3238)
(Ainoastaan saksankielinen teksti on todistusvoimainen)
(2005/628/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1) ja erityisesti sen 5 artiklan 2 kohdan,
sekä katsoo seuraavaa:
(1)
Komission päätöksellä 89/471/ETY (2) hyväksytään useiden sianruhojen luokitusmenetelmien käyttö Saksassa.
(2)
Saksan hallitus on pyytänyt komissiota hyväksymään uuden laitteen, jota sovelletaan vertailujärjestelmänä ruhojen vähärasvaisen lihan osuuden arvioimiseksi nykyisiä luokitusmenetelmiä käytettäessä, ja toimittanut yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksen (ETY) N:o 2967/85 (3) 3 artiklassa vaaditut yksityiskohtaiset tiedot.
(3)
Hakemusta tutkittaessa todettiin, että tarvittavat edellytykset uuden laitteen hyväksymiseksi täyttyvät. Ultrasound-Scanner SSD 256 -laitteen käyttö vertailujärjestelmänä vähärasvaisen lihan osuuden arvioimiseksi voidaan täten korvata Ultrasonic Scanner GE Logiq 200pro -laitteen käytöllä.
(4)
Päätös 89/471/ETY olisi sen vuoksi muutettava vastaavasti.
(5)
Tässä päätöksessä säädetyt toimenpiteet ovat sianlihan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 89/471/ETY seuraavasti:
1)
Korvataan 1 artiklan 1 kohta seuraavasti:
”1. Sianruhojen luokitusmenetelmäksi hyväksytään Ultrasonic Scanner GE Logiq 200pro -laitteen käyttöön perustuva vähärasvaisen lihan arviointimenetelmä; laitetta koskevat yksityiskohtaiset tiedot annetaan liitteessä olevassa 1 osassa.”
2)
Poistetaan 4 a artikla.
3)
Muutetaan liitteessä oleva 1 osa seuraavasti:
a)
Korvataan otsikko seuraavasti:
.
b)
Korvataan 1 kohta seuraavasti:
”1)
Ultrasonic Scanner GE Logiq 200pro on digitaalisella kuvankäsittelyllä varustettu kaksiulotteinen ultraääniskanneri. Järjestelmä toimii 3,5 MHz:n lineaarianturilla, joka mahdollistaa ääni-impulssien tunkeutumisen jopa noin 20 cm:n syvyyteen asti valitusta näyttöikkunasta riippuen. Anturin skannausleveys on 9,4 cm, joka vastaa ruhon kahta tai kolmea kylkiluuta.
Jäljempänä 2 kohdassa säädettyä arviointimenetelmää on käytettävä sianruhojen luokitusmenetelmänä, joka perustuu Ultrasonic Scanner GE Logiq 200pro -laitteella saatuihin mittaustuloksiin.
Kaikki teurastamoissa käytettävät laitteet on kalibroitava, ja niiden mittaustulosten on vastattava Ultrasonic Scanner GE Logiq 200pro -laitteella saatuja tuloksia.”
2 artikla
Tämä päätös on osoitettu Saksan liittotasavallalle.
Tehty Brysselissä 26 päivänä elokuuta 2005.

Labels: 1
17
19
6
18